Iroqning Tikrit shahrida amerikaliklarning «Kemp Shpeyxer» nomli sobiq harbiy bazasiga hujum uyushtirildi. Bu haqida Reyter agentligi xabar tarqatgan. Xabarda aytilishicha, IShIDning 5 nafar jangarisi amalga oshirgan hujum natijasida kamida 15 nafar iroqlik harbiy xizmatchi halok bo‘lgan va 22 nafarga yaqini jarohatlangan. Manbaning aytishicha, hujumni avtomobilda bazaga kirib kelgan 2 jangari boshlagan. Yana 3 nafar jangari baza yaqinida bomba portlatib, so‘ng otishma boshlagan. Bu hujum uchun javobgarlikni IShID o‘z zimmasiga olgan.